Il-golfer professjonali Amerikan Tiger Woods kien operat wara li kien involut f'ħabta bil-karozza f'Los Angeles. Fuq Twitter kien irrapurtat li Woods soffra ksur f'siequ l-leminija u weġġa wkoll l-għaksa u l-muskoli f'saqajh. Woods kien qed isuq il-karozza waħdu. pic.twitter.com/vZitnFV0YA — Tiger Woods (@TigerWoods) February 24, 2021 Il-County Sheriff ta' LA, Alex Villanueva qal li Woods kien qed isuq b'veloċità aktar minn normal meta l-vettura tiegħu qasmet fuq in-naħa l-oħra tat-triq u ħarġet barra t-triq għal fuq għolja. Kien ġar li avża l-awtoritajiet dwar l-aċċident. Woods kien konxju meta dawn waslu fuq il-post. Il-parti ta' ġewwa tal-karozza ta' Woods ma ntimissitx. Minħabba f'hekk, u l-fatt li kien liebes ċinturin tas-sigurtà setgħa joħroġ minn aċċident li kieku setgħa jkun fatali, skont Villanueva. Woods kien qiegħed f'Kalifornja għal shoot tal-kontenut ta' jumejn ma' Golf Digest/GOLFTV.